அனில் சிங்

அனில் சிங் (Anil Singh) இந்தியாவைச் சேர்ந்த ஒரு தடகள வீரராவார். அனில் குமார் சிங் என்ற பெயராலும் அறியப்படுகிறார். அரியானா மாநிலத்தைச் சேர்ந்த இவர் ஈட்டி எறிதல் விளையாட்டில் நிபுணத்துவம் பெற்றவராவார். 1985ஆம் ஆண்டு மார்ச்சு மாதம் 4 ஆம் தேதியன்று பிறந்தார். போட்டியில் 80 மீட்டர் தடையைத் தாண்டிய முதல் இந்திய தடகள வீரர் என்ற சிற்ப்புக்கு உரியவராக உள்ளார்.  2008ஆம் ஆண்டு செப்டம்பர் மாதம் 18ஆம் தேதியன்று  போபாலில் நடைபெற்ற ஆசிய ஆல் சிடார்சு தடகள வெற்றியாளர் போட்டியில் அனில் சிங் 80.72 மீட்டர் தூரம் தாண்டி ஈட்டி எறிந்து தற்போதைய இந்திய தேசிய சாதனையைப் படைத்துள்ளார். 1998ஆம் ஆண்டு அக்டோபர் மாதம் கொல்கத்தாவில் பதிவு செய்யப்பட்ட சத்பீர் சிங்கின் 79.68 மீட்டர் தூரம் தாண்டிய பத்தாண்டு கால சாதனையை இவர் முறியடித்தார்.

மேற்கோள்கள்

பகுப்பு:1985 பிறப்புகள்
பகுப்பு:இந்தியத் தடகள வீரர்கள்
பகுப்பு:அரியானா நபர்கள்
பகுப்பு:வாழும் மக்கள்